ຄະນະປະຕິບັດງານຂອງຄະນະໂຄສະນາສຶກສາສູນກາງ ຢ້ຽມຢາມເທດສະບານເມືອງ ເຈື່ອງຊາ
(ເທດສະບານເມືອງ ເຈື່ອງຊາ)
ໂດຍສືບຕໍ່ການປະຕິບັດງານຢູ່ເມືອງເກາະ ເຈື່ອງຊາ, ແຂວງ ແຄ໋ງຮ່ວາ, ວັນທີ 26/5, ຄະນະປະຕິບັດງານຂອງຄະນະໂຄສະນາສຶກສາສູນກາງ ໂດຍທ່ານ ມາຍວັນນິງ, ຮອງຫົວໜ້າຄະນະນຳໜ້າ, ພ້ອມກັບຜູ້ຕາງໜ້າບາງກະຊວງ, ຂະແໜງການ, ວິສາຫະກິດ ໄດ້ໄປຢື້ຢາມຖາມຂ່າວ, ມອບຂອງຂວັນ ແລະ ລະດົມກຳລັງໃຈພະນັກງານ, ພົນທະຫານ ແລະ ປະຊາຊົນເທດສະບານເມືອງ ເຈື່ອງຊາ. ທ່ານຮອງຫົວໜ້າຄະນະໂຄສະນາສຶກສາສູນກາງ ມາຍວັນນີງ ຮຽກຮ້ອງພະນັກງານ, ພົນທະຫານ ແລະ ປະຊາຊົນເທດສະບານເມືອງ ເຈື່ອງຊາ ເວົ້າສະເພາະ ແລະ ພະນັກງານ, ນັກຮົບເມືອງເກາະ ເຈື່ອງຊາ ເວົ້າລວມ, ຍົກສູງສະຕິລະວັງຕົວ ແລະ ພ້ອມກຽມຮັບມືກັບທຸກສະພາບການທີ່ບໍ່ດີອາດຈະເກີດຂຶ້ນ, ປົກປັກຮັກສາອະທິປະໄຕເຂດທະເລໝູ່ເກາະສັກກະລະບູຊາຂອງປະເທດຊາດຢ່າງໝັ້ນຄົງ.ທ່ານມາຍວັນນິງ ກ່າວວ່າ:
ຍາມໃດປະຊາຊົນທົ່ວປະເທດກໍຮຽງບ່າຮຽງໄຫຼ່ພ້ອມກັບພະນັກງານ, ນັກຮົບ ແລະ ປະຊາຊົນເມືອງເກາະ ເຈື່ອງຊາ, ເພື່ອໃຫ້ພົນທະຫານ ແລະ ປະຊາຊົນອຸ່ນອ່ຽນໃຈ ພ້ອມກັບປະຊາຊົນທົ່ວປະເທດປົກປັກຮັກສາອະທິປະໄຕເຂດທະເລໝູ່ເກາະທີ່ສັກກະລະບູຊາຂອງປະເທດຊາດຢ່າງໝັ້ນຄົງ ເມື່ອເກີດສະພາບການບໍ່ດີ , ນັ້ນແມ່ນພາລະໜ້າທີ່ສັກກະລະບູຊາ. ພວກຂ້າພະເຈົ້າສະແດງຄວາມເຊື່ອໝັ້ນວ່າ: ອົງຄະນະພັກ, ປະຊາຊົນ, ພະນັກງານ ແລະ ນັກຮົບເມືອງເກາະ ເຈື່ອງຊາ, ເທດສະບານເມືອງ ເຈື່ອງຊາ ແນ່ນອນວ່າຈະບັນລຸຸໄດ້ໝາກຜົນຫຼາຍຢ່າງອັນຍິ່ງໃຫຍ່ກ່ວາອີກໃນພາລະກິດປົກປັກຮັກສາອະທິປະໄຕ, ປ້ອງກັນຄວາມສະຫງົບແຫ່ງຊາດບົນທະເລ, ກໍຄືສ້າງເງື່ອນໄຂພັດທະນາເສດຖະກິດສັງຄົມຂອງທະເລ.
(ແຫຼ່ງຄັດຈາກ VOV)